**№ 4 сабақ**

**«Қауіпсіз мінез-құлық»**

**Уақыты :**45 минут

**Мақсаты :**

Оқушыларды өз қауіпсіздігіне жауапкершілікпен қарауды қалыптастыру.

Жауапты мінез-құлық дағдыларын және қиын жағдайларда жұқтыру қауіптілігіне қарсы тұра алу дағдысын үйрену.

**Міндеттері :**

1. Дағдарысты жағдаяттарды және өз қауіптілігін бағалауды үйрету.
2. Қауіпсіз мінез-құлық ережелерін құру.
3. Қарсы тұра білу.

**Мазмұны :**

Оқушылардың АИТВ, ЖИТС мәселесімен байланысты сұрақтары.

Зиянды әдеттерден бас тартуды немесе оларға мүлдем әуестенбеуді үйрету.

**Материалды ұсыну кезінде қолданылатын құралдар.:**

1. Ақпараттық жаттығулар
2. Ролдік ойындар – қауіпті жағдаяттарды ойнау арқылы жауапты мінез-құлық нормаларын жасап шығу.

**Қамтамасыз ету:**

Проектор, тақта, маркер, үлкен қағаз парақтары, қаламдар. «Арман» бейне ролигін көру.

**Сабақ барысы**

Мұғалімнің кіріспе сөзі: әр –бір оқушының, тіпті біздің әрқайсымыздың да АИТВ, ЖИТС эпидемиясы туралы белгілі сезімдеріміз бен ой-пікіріміз бар. Бұл сабақ қайсымызға болсын білгісі келген нәрсені, қорқатын нәрсені, үрейленетін нәрсені қағазға жазу арқылы АИТВ, ЖИТС мәселесіне қатысты көзқарасын қалыптастыруды үйретеді. Біз бүгін өзімізді ойландыратын сұрақтарды талқылаймыз. Біз өмірімізде қаншалықты тәуекелге барамыз және қаншалықты ол бойынша әрекет ететініміз туралы айтамыз.

**Негізгі бөлім**

**Мақсаты :**

Қауіпсіз мінез-құлық нормаларына уәждеме қалыптастыру.

**Жүргізу барысы**

1. «Қисық жол» оқиғасын баяндаңыз.
2. «Қисық жолдағы» баланың оқиғасын оқушылармен талқыға салыңыз.

Оқышулармен «Карта» ойынын өткізіңіз. Бұл үшін қағазға мектепке бекітілген шағынаудан жоспары салынады. Оқушылар сол жоспарда өздерінің жақындарына немесе жолдастарына жүрмеуге кеңес беретін жерлерді белгілеу ұсынылады. Олар қауіпті деп санайтын орындарды және уақыттарын белгілеп қойыңыз. Картаны толтырып біткен кезде оқушыларға келесі сұрақтар қойылады:

- белгілеген орындар несімен қауіпті?

- өзіңді және жақындарыңды қалай қорғауға болады?

Мұндай «картаны» толтыру қалай көмектесе алады?

Оқытушы жаттығуды қортындылайды.

1. «Қауіпсіз мінез-құлық» жаттығуы. Қатысушыларды 4-5 адамнан топтарға бөліңіз. Оларға «Қауіпсіз мінез-құлық нұсқаулығын» құруды ұсыныңыз. Қалада тұратын жасөспірімдер үшін қауіпті жағдайлардан сақтану үшін не істеу керектігі туралы тізім құрып, оған қауіпсіз ережелер атауын ойлап табуын өтініңіз. Бұдан кейін әр топ өз ережесін таныстыруды ұсыныңыз. Және нәтижесінде соларды талқылаңыздар.
2. Сабақ соңында әр топқа бірнеше қиын өмірлік жағдаяттарды мысалға беріңіз де, топ ішінде талқылап, оған дұрыс шешім нұсқаларын беруді ұсыну керек. Қорытынды кезеңде сіз қандай шешім жасағаныңызды айтыңыз.
3. Бекіту кезеңінде АИТВ, ЖИТС мәселелері бойынша тестілеу өткізіп, «Арман» бейне ролигін көрсетіңіз.

**Оқытушыларға нұсқама:** бір қатар мәселелрді талқылау кезінде оқушылар өздерін жайсыз сезінуі әбден мүмкін. Оларға ұялшақтықтан арылуға көмектесіп, бұл сұрақтардың қашан болсада жауаптары қиын болатыны, ал оларды түсіндіру одан да қиын екендігін түсіндіріңіз. Бірақ оларды дауыстап айтып шығу және талқылау өте маңызды өмірлік дағды екенін түсіндіріңіз.

Оқушыларға қандай да болсын қауіпті жағдайларда қалай әрекет ету керектігі туралы шешім – адамның жеке өз шешімі және оның келешегі қалай болатыны өз қолында екендігіне аса басым назар аудартыңыз. Сондықтан салмақты шешім қабылдау кезінде барлық жақсы және жағымсыз жақтарын толық қарап шығу керектігін айту керек.

**№4 сабаққа ресурстық материалдар**

**Жауапты мінез-құлық – АИТВ дан қорғаныс**

Аңдатпа:

Жасөспірімдердің мінез-құлқының анағұрлым қауіптісіне өзгеруі бүгінгі таңда АИТВ таралуын тежеуде маңызды. Әр жасөспірімнің өмірінде белгілі қауіп-қатерлер кездеседі. Ол соларды танып білуді, қауіпті жағдайлардан құтылып кету үшін өзіне қатысты қауіпсіз мінез-құлық ережелерін белгілей білуі керек.

1. «Қисық жол» оқиғасын оқып беріңіз.

Қолы бос кезінде Марат курьер болып жұмыс істейтін. Бір күні қаланың екінші басына маңызды құжаттар апару керек болды. Марат көп ойланбастан автобусқа мініп жүре барды. Жол алыс болғандықтан көзі ілініп кетті. Оянса, қолындағы бумасы жоқ екен. Есі шыққан Марат автобустан атып шықты. Не істерін білмей, дел-дал болған жеткіншек қала көшелерін кезіп ұзақ жүрді. Кенет, оның көзіне бейтаныс ауланың бұрышында отырған өзі шамалас балаларға көзі түсті. Марат бейтаныс жандардың қасына жақын келіп, бейне бір бұрыннан таныс адамдарша шүйкерлесе кетті. Ол өзінің басынан кешкен келеңсіз оқиғасын баяндап, жаңа достарынан кеңес сұрады.

Міне, содан бері Марат сабағын да тастады.Таныстары оны қаланың әр жерінде күмәнді жастар тобымен жүргенін көретін болды. Көрші аулада отыратын әжелер:

«Әсте Марат «қисық жолға» түсіп кетті-ау»-десіп жатты.

**2**. Топпен Мараттың оқиғасын талдаңыз, ашық сұрақтар қоя отырып жауап беріңіздер:

* Марат қандай оқиғаға тап болды?
* Ол сабағын неге тастап кетті деп ойлайсыз?
* Жаңа достары қандай кеңес берді деп ойлйсыз?
* «Қисық жол» дегенді қалай түсінесіңдер?
* «Қисық жол» қайда және қандай нәтижелерге алып келуі мүмкін.

Оқытушы талдау кезінде «қауіп қатер» сөзінің түсініктемесіне әкелуі қажет.

* Осы сөздің артынан нені түсінуге болады?
* Өзіңіз немесе жақындарыңызбен қауіпті жағдайлар болды ма?
* Сіз қалай түсіндіңіз бұл қауіпті жағдай екенін?
* Ол қай жерде болды? Сіздің қалаңызда осы тәрізді қауіпті жерлер?

**3. «Карта» жаттығуы**

Қатысушылар бір шағын ауданда тұрса жаттығу тиімдірек болады.

**Жабдықтау:**

Қала картасы, маркерлер.

**1.** Біздің қалада (мектеп маңында) достарыңызға жүрме деген кеңес беретін жерлердің атын белгілеңіз де, атын жазыңыз.Сіз қауіпті деп есептейтін жерлерді белгілеп, қауіп-қатер төнетін уақытты да көрсетіңіз. Оқушылар карталарын тапсырады.

**2.** Соңында мұғалім оқушыға келесі сұрақтарды қояды:

* Картада сіз кқрсеткен орын несімен қауіпті?
* Өзіңді және достарыңды қауіптен сақтау үшін не істеу керек?
* Мұндай «Карта» құру несімен пайдалы?

**Жаттығу**

«Қауіпсіз мінез-құлық»

Қауіпті жағдайларды мінез-құлық ережелерін құрастыру.

**Жабдықтау :**

Маркерлер мен А1 қағаз парағы.

Қатысушыларды 4-5 адамнан топтарға бөліңіз. Оларға «Қауіпсіз мінез-құлық нұсқаулығын» құруды ұсыныңыз. Қалада тұратын жасөспірімдер үшін қауіпті жағдайлардан сақтану үшін не істеу керектігі туралы тізім құрып, оған қауіпсіз ережелер атауын ойлап табуын өтініңіз, мысалы «Жүк тиеп жатқан жерде тұрма!».

1. Дайын «Нұсқаулықтар» тақтаға ілінеді, қатысушыларға маркермен ең басты деген ережелерді белгілеу ұсынылады.
2. Бұдан кейін қандай ережелер есте қалды, қайсы қызықты болды немесе күлкілі және салмақты болғандарды сұрауға болады.
3. Қай ереже естерінде қалғаны жайлы сұраңыз.

***Ескерту:*** ережелер жасөспірімдердің күнделікті өмірдегі кездесетін жағдайлармен байланысты болуына аса назар аударыңыз: олар көшеде қыдырады, би кештері мен кездесулерге барады, қала аралайды және т.б. бұған көңіл бөлудің себебі, «үйде көмпьютерден бас алмай отыру», «түстен кейін үйден шықпау» ережелер болашақта еш пайда әкелмейтіні мәлім.

Жазғы мектеп жасөспірімдері құрастырған «Көше талғамы» бағдарламасының нұсқаулықтар үлгісі:

|  |  |
| --- | --- |
| **Әрдайым :** | **Ешқашан :** |
| Ата-аналарына немесе сенімді ересектерге қай жаққа баратыныңды хабарлап кету.Әдетте араласып жүретін достарыңның телефон нөмірлерін үйде көрнекті жерге қою.Достарыңмен кей жағдайларда қалай әрекеттесу керектігін алдын-ала келісіп алу.Абыройы жаман жерлерден аулақ жүру.Үйге қайту кезінде жарық жолдарды таңдау.Бейтаныс көлікке отырған кезде есік қай жақтан ашылатынын байқап алу.Біреуді таксиге дейін шығарып салып, нөмірін жазып алуды өтіну.Үйге телефон соғып жеткенің туралы хабарлау. | Танымайтын адамдармен кенеттен шешім қабылдау кезінде еш қайда бармау.Кешкілік жолаушы отырған таксиге отырмау.Үйге қайтар жолды жарығы жоқ көлік жайлар немесе бейтаныс аула арқылы кесіп өтпеу.Үйге бірге қайтатын адам болмаса кешкі уақытта ешқайда бармау.Спирттік және басқа да зиянды заттарды қабылдамау.Шыққан жері белгісіз ішімдіктер мен қнімдерді жеп-ішпеу.Өзіңді ең мықты деп танытуға тырыспа.Бейтаныс адамдарға өз өміріңді, мекенжайыңды айтпау. |

**Болуы мүмкін жағдаяттар:**

*1 жағдай.*

Сіз достарыңызбен сөйлесіп тұрсыз. Олардың кейбірі жыныстық қатынасқа түскен, сізді келемеждеп тұр, себебі сіздің ондай тәжірибеңіз жоқ. Біреуінің сөзі сізге ауыр тиді де, сіз тойтарыс беруді шештіңіз.

*2 жағдай.*

Қарсы жынысты адам сізге сауықкешке бірге баруды ұсынды. Сіз онда жиналтындардың бірін де танымайсыз, сол үшін алаңдап тұрсыз. Онымен қатар, сіз ол адамның есірткі тұтынатынын, мектепте абыройы төмен екендігі туралы естідіңіз. Сіз қарсылық танытып оған жоқ деп жауап беруді шештіңіз.

*3 жағдай.*

Сіз татуировка жасауды немесе құлақ тескізуді ұйғардыңыз. Досыңыз сізге оны қала сыртындағы бір мекемеде жасатуға болатынын айтты. Сіз онда келген кезде ол жердің санитарлық-гигиеналық талаптарға сай келмейтінін байқадыңыз. Сіз АИТВ және лас инелер туралы естігеніңіз бар. Сіз жұмыскерлерден таза ине қолданады ма екендігі туралы сұрайсыз. Қажетті жауап алмаған сон «жоқ» деп кесіп айтасыз да, досыңызға ол жерден кетуді ұсынасыз.

*4 жағдай.*

Сіздің отбасыңызға таныс адам үйге дейін жеткізіп салуды ұсынды. Сізге ол адам ұнамайды, оның қасында өзіңізді жайсыз сезінесіз. Сіз еш кідірместен жол жүруден бас тартасыз.

1. **Топта\ сыныпта талқылау.**

Топтағы оқушылар жағдаяттарды ойнап болған сон педагог әр топқа басқа да тәжірибелерімен бөлісуді ұсынады. Бұл мақсатта келесі сұрақтарды ұсынуға болады:

* қандай жағдайлар мен пікірлерге жауап беру қиын болды?
* басқа адам пікірмен келісті ме, жоқ па? Неліктен?
* жағдаяттар шынайы ма?

Сұхбат немесе лекция түріндегі дәстүрлі сабақтар жасөспірімдердің мінез-құлқы мен пікірлеріне әсер етуі төменірек болады. Жасөспірімдер – тумысынан шынайылыққа бағынған, мезеттік жағдайлармен, әсерлерге тез берілгіш. Осыған орай, қауіпті мінез-құлық пен бақытсыздықтар олар үшін маңызды емес. Сондықтан, барлық оқушылар сіз ойлағаныңыздай АИТВ індетін жұқтыру қаупімен байланысты мінез-құлықтарын тез арада өзгертеді деп күтуге болмайды.

**Мінез-құлықтың өзгеруі**

Сонымен, біз жауапты және қауіпсіз мінез-құлықтың нақты үш негізгі критерияларын анықтай аламыз:

* толыққанды ақпараттандыру.
* денсаулықты сақтау және қауіпсіз мінез-құлыққа уәждеме ету,
* мәнез-құлық дағдыларын қалыптастыру.

Сабақ барысында оқушылардың жас ерекшеліктеріне қарай өмірлік дағдыларын қалыптастыру мүмкіндігін анықтау қажет.

**Орта мектеп жасы:**

* қабылдаған шешім қаупін бағалау дағдысы;
* АИТВ жұқтырудың алдын алу туралы отбасыңмен және құрдастарыңмен әңгімелесу дағдысы;
* жыныстық қатынасты шегеруді қалайтын анық және тиімді қарым-қатынас дағдысы;
* ерте кездегі сэксуалды қарым-қатынасқа тежеу қоя білу дағдысы;
* дұрыс шешім қабылдау үшін сыни ойлау дағдысы.

**Жоғары мектеп жасы:**

* барлық аталған дағдылар.
* неғұрлым қауіпсіз жыныстық қатынас қауіптілігі мен оның баламасын бағалау.